נמרוד רשף

נמרוד רשף (נולד ב-5 במאי 1972) הוא זמר ראפ, שחקן, קריין, קומיקסאי, מפיק ומנחה טלוויזיה ישראלי.

חבר בלהקות "שב"ק ס'" ו"בויאקה", ושימש בין 2015-2021 בתפקיד יו"ר איגוד הקריקטורה והקומיקס בישראל.

ביוגרפיה

ראשית חייו
רשף נולד בתל אביב וגדל בבת-ים. הוא בנו של שחקן התיאטרון והקולנוע פולי רשף.

מוזיקה והפקה 
נמרוד רשף הוא סולן להקת שב"ק ס' תחת הכינוי "נימי נימ", מאז 1996. הוא השתתף בהקלטת האלבומים "בעטיפה של ממתק", "הופעה בקריות 20.2.98", "בום קרנבל" ו"פרה פרה". בזכות סגנון השירה המהיר והורסטילי שלו, הוא נתפס כמי שהביא את הראפ אל קדמת הבמה של ההרכב ומרכיב עיקרי להצלחתה המסחרית.
בשנת 1998 נמרוד רשף הקים את להקת "בויאקה" בה היו חברים קוואמי וקוטג' (ראפר). הלהקה נחשבת כפורצת דרך בהיפ הופ הישראלי בשל השילובים המוזיקליים החדשניים אשר הוצגו באלבומה בויאקה (אלבום) ובהופעותיה הססגוניות. כמו כן בשיר "תהודת זהות", בויאקה הייתה הלהקה הראשונה בישראל לארח מספר רב של ראפרים על אותו המקצב ברצף.
בשנת 2001, רשף הקים אולפן הקלטות וחברת הפקות בשם "יאגא", אשר עסקה בהפקת אלבומי ראפ ואירועי היפ הופ ורגאיי, ביניהם "עיר הבירה" "חישגוזים בפארק" ו"היפ פופ בפארק" (בפארק הירקון).

תיאטרון וטלוויזיה 
נמרוד רשף החל להופיע כשחקן בטלוויזיה בשנת 1993 בסדרה "קשר משפחתי" בערוץ הראשון והנחה את תוכנית הנוער "פידבק", לערוץ 2. בקיץ 1994 הנחה את שידורי הרצף של הטלוויזיה החינוכית ובהצגה "רק בסרטים" במסגרת תיאטרון הנפש. ב-1996, הצטרף רשף לצוות המנחים של ערוץ הילדים והופיע בשלושה מופעי פסטיגל בין השנים 1997–1999. הוא הנחה גם בתוכנית "זאפ לראשון" לצד ליאון רוזנברג, בערוץ הראשון.
רשף שיחק בסדרה "צה"ל 1", בסדרת הטלוויזיה "לוויתן בחוף שרתון" ובסרט הקולנוע "אבא שחור לבן" ששודרו בערוץ 2. כמו כן, שיחק גם בדרמה "תלוי בירח" בערוץ 3 ובסדרה הקומית "זבנג!". כמו כן, השתתף בסרטון הדוקומנטרי "גנדי - רחבעם זאבי - אלוף נעוריה של המולדת", ובקלטות וסרטי הילדים "הכבש השישה עשר", "כובע קסמים", "דוד פומפה", ו"ורק אני לא" .

הוא כיכב במחזה אני אוהב אותך בואי ניפרד.

איורים, קריקטורות ואמנות פלסטית 
בשנת 1993 פרסם קומיקס סאטירי שהיה מבוסס על סדרת הטלוויזיה "בוורלי הילס 90210" במעריב לנוער. כמו כן פרסם את סדרת הקומיקס המצליחה "אדי בלאגן" שהתפרסמה בעיתון ערוץ הילדים ובשנת 2005 עמודי הקומיקס אוגדו לספרו הראשון, "אדי בלאגן".
באותה שנה גם החל להוציא לאור את סדרת הקומיקס "עוזי: אגדה אורבנית", שהמשיכה להתפרסם עד לשנת 2014. בנוסף, יצר רשף את הקומיקס מיצי קיצי מיאו, עבור מעריב לילדים ואת ספר הקומיקס לילדים "ממי". בשנת 2010 יצר ספר המשך ל"אדי בלאגן" בשם "אדי בלאגן: הרפתקה במצרים".
החל מינואר 2015, נמרוד רשף נבחר לכהן כיו"ר אק"י – איגוד אמני הקריקטורה והקומיקס בישראל, ושימש בתפקיד עד אוגוסט 2021, אז החליף אותו אורי פינק.

רשף הוא קריין ומדבב בסרטי קולנוע ("גארפילד" וסינבד: אגדת שבעת הימים) ובסדרות טלוויזיה דיבב את ווילג'ק ב"רובוטריקים ארמדה", רוקט ב"גלקטיק פוטבול" וקישו ב"טוקיו מיו מיו".

דיסקוגרפיה
אלבומי סולו
המחברת (2023)
שב"ק ס'
בעטיפה של ממתק (1997) בהוצאת אן אם סי
הופעה בקריות 20.2.98 (1998) בהוצאת אן אם סי
בום קרנבל (2008) בהוצאת התו השמיני
פרה פרה (2012)

שיתופי פעולה
הכבש השישה עשר - עם כוכבי ערוץ הילדים (1999) בהוצאת קלסיקלטת.
כובע קסמים (2000) בהוצאת קלסיקלטת.
בויאקה (2001) בהוצאת פונוקול

קישורים חיצוניים

הערות שוליים 

זמרים ישראלים
מנחי טלוויזיה ישראלים
מפיקים מוזיקליים ישראלים
קומיקסאים ישראלים
שחקני קולנוע וטלוויזיה ישראלים
מנחי ערוץ הילדים
מדבבים ישראלים
סגל מעריב לנוער
ראפרים ישראלים
ראפרים יהודים
קריינים ישראלים
משתתפי הפסטיגל
מנחי טלוויזיה יהודים
שחקני תיאטרון ישראלים
ישראלים שנולדו ב-1972